Անանուն սյունաձև բազալտներ (Սուրբ Սարգիս եկեղեցու մոտ, Երևան)

**«Անանուն» սյունաձև բազալտներ**, երկրաբանական բնության հուշարձան Հայաստանում, որը գտնվում է Երևանի Կենտրոն վարչական շրջանում՝ Հրազդանի կիրճի ձախափնյա մասում՝ Սուրբ Սարգիս եկեղեցու տակ։ 2024 թվականի նոյեմբերի 7-ին՝ շինարարական աշխատանքների ժամանակ ոչնչացվել է բնության հուշարձանի հյուսիսային հատվածը։ 

Գրանցված է Հայաստանի շրջակա միջավայրի նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։

## Հուշարձանի ոչնչացում
2024 թվականի նոյեմբերի 7-ի առավոտյան, պատմական գիտությունների դոկտոր, Հայոց ցեղասպանության թանգարան-ինստիտուտի նախկին տնօրեն Հայկ Դեմոյանը իր ֆեյսբուքյան էջում ահազանգում է, որ Հրազդանի կիրճում էքսկավատորով ոչնչացվում է Երևանի տեսարժան վայրերից մեկը համարվող բնության հուշարձանը, որը ձևավորվել էր 300․000 տարի առաջ և նրա տեղում կառուցվելու է շենք։ Ըստ նրա՝ առնվազն 10 մետր հաստությամբ բնական հուշարձանը հարուստ է հնագիտական շերտով, որտեղ գտնվող իրերը թվագրվում են՝ քարի դարից մինչև ուշ միջնադար։

Երևանի քաղաքապետարանը տեղեկացնում է, որ սյունաձև բազալտների վնասման դեպքը տեղի է ունեցել «ԿԱՄԵՐՏՈՒՆ» ՓԲԸ-ի կողմից իրականացվող շինարարական աշխատանքների հետևանքով՝ Սերգեյ Փարաջանովի փողոցի 8 հասցեում։ Տվյալ հասցեում գտնվող տարածքը պատկանում է «ԿԱՄԵՐՏՈՒՆ» ՓԲԸ-ին, որին Երևանի քաղաքապետարանը 2024 թվականի հոկտեմբերի 14-ին տրամադրել է բազմաֆունկցիոնալ հասարակական նշանակության շենքի կառուցման շինարարության թույլտվություն՝ հիմք ընդունելով Հայաստանի կառավարության 2022 թվականի մայիսի 13-ի «N 685-Ն» որոշմամբ հաստատված ներդրումային ծրագիրը։

Սյունաձև բազալտների վնասման դեպքի առնչությամբ Երևանի քաղաքապետարանը գրություններ է ուղղել Հայաստանի շրջակա միջավայրի նախարարություն ու բնապահպանության և ընդերքի տեսչական  մարմին՝ վնասված բազալտե սյուները Հայաստանի կառավարության 2008 թվականի օգոստոսի 14-ի «N967-Ն» որոշմամբ հաստատված Հայաստանի բնության հուշարձանների ցանկում ընդգրկված «Անանուն» սյունաձև բազալտներ բնության հուշարձանի տարածքում գտնվելու պարագայում համապատասխան միջոցներ ձեռնարկելու համար։

## Պատկերասրահ

Պատկեր:«Անանուն» սյունաձև բազալտներ 11.jpg|
Պատկեր:«Անանուն» սյունաձև բազալտներ 11 (1).jpg|
Պատկեր:«Անանուն» սյունաձև բազալտներ 11 (2).jpg|
Պատկեր:«Անանուն» սյունաձև բազալտներ 11 (3).jpg|
Պատկեր:«Անանուն» սյունաձև բազալտներ 11 (10).jpg|
Պատկեր:«Անանուն» սյունաձև բազալտներ 11 (12).jpg|
Պատկեր:«Անանուն» սյունաձև բազալտներ 11 (13).jpg|
Պատկեր:«Անանուն» սյունաձև բազալտներ 11 (16).jpg|
Պատկեր:«Անանուն» սյունաձև բազալտներ 11 (17).jpg|
Պատկեր:«Անանուն» սյունաձև բազալտներ 11 (19).jpg|
Պատկեր:«Անանուն» սյունաձև բազալտներ 11 (27).jpg|
Պատկեր:«Անանուն» սյունաձև բազալտներ 11 (28).jpg|Ձորագյուղ-1 քարայր-կացարանը
Պատկեր:«Անանուն» սյունաձև բազալտներ 11 (32).jpg|
Պատկեր:«Անանուն» սյունաձև բազալտներ 11 (34).jpg|
Պատկեր:«Անանուն» սյունաձև բազալտներ 11 (35).jpg|
Պատկեր:«Անանուն» սյունաձև բազալտներ 11 (36).jpg|


## Տես նաև
* Հայաստանի բնության հատուկ պահպանվող տարածքներ
* Բնության պետական հուշարձաններից ցանկը Վիքին սիրում է Երկիրը հուշարձանների ցանկում

## Ծանոթագրություններ

Կատեգորիա:Բնության հուշարձաններ Երևանում